ช็อกโลก! รมต.เยอรมนี ฆ่าตัวตาย ปมเครียดวิกฤต “โควิด-19” กระทบศก.ประเทศ
ช็อกโลก!รัฐมนตรีคลังเยอรมนี ฆ่าตัวตาย ปมเครียดวิกฤต "โควิด-19" กระทบเศรษฐกิจประเทศ
ช็อกโลก!รัฐมนตรีคลังเยอรมนี ฆ่าตัวตาย ปมเครียดวิกฤต "โควิด-19" กระทบเศรษฐกิจประเทศ
30 มี.ค. 2563

สำนักข่าวต่างประเทศรายงานว่า นายโทมัส เชเฟอร์ รัฐมนตรีว่าการกระทรวงการคลังของรัฐเฮ็สเซิน ประเทศเยอรมนี ตัดสินใจปลิดชีพตนเอง โดยร่างของนายเชเฟอร์ถูกพบใกล้กับรางรถไฟแห่งหนึ่งเมื่อวันเสาร์ที่ผ่านมา สาเหตุคาดว่าเป็นเพราะรัฐมนตรีวัย 54 ปีผู้นี้มีความกังวลเรื่องการแพร่ระบาดของไวรัสโคโรนาสายพันธุ์ใหม่ (โควิด-19)
โดยนายโฟลเกอร์ บูฟเฟียร์ นายกรัฐมนตรีแห่งรัฐเฮ็สเซิน เปิดเผยว่า นายเชเฟอร์มีความกังวลเกี่ยวกับผลกระทบของการแพร่ระบาดของโควิด-19 ที่มีต่อเศรษฐกิจของรัฐเฮ็สเซิน ซึ่งเป็นที่ตั้งของเมืองแฟรงก์เฟิร์ต ศูนย์กลางทางการเงินของประเทศ
สำหรับนายโทมัส เชเฟอร์ ดำรงตำแหน่งรัฐมนตรีการคลังของรัฐเฮ็สเซินเป็นเวลาถึง 10 ปี โดยนายเชเฟอร์ได้รับความนิยมและความเคารพจากประชาชน ทั้งยังถูกมองว่าจะเป็นผู้ที่จะมาดำรงตำแหน่งนายกรัฐมนตรีแห่งรัฐเฮ็สเซินต่อจากนายบูฟเฟียร์ด้วย